Den direkte foranledningen til drapet var, ifølge vitneforklaringen til en av de dømte, et større slagsmål utenfor Tøyen fritidsklubb fredag 18. november 1988 hvor 18 år gamle Ali Mundsir ble knivstukket. Noen dager før dette hadde foreldre og slektninger fått til et forsoningsmøte mellom gjengene, som hadde endt med at ungdommene hadde tatt hverandre i hånden, og det ble enighet om å bli venner og slutte fred med hverandre.